Diari Oficial de la Generalitat Valenciana


Sumari del DOGV 3818, del 21-08-2000 (2000/6800)

Informació pública de la subhasta per a l'adjudicació del contracte d'obres de sanejament, encintament i pavimentació asfàltica de diversos carrers de la població.
-------------------------------------------------------------------------------------------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/6800


Data del document
:   26-07-2000

Organisme emissor
:   Ajuntament de Puig

Tipus de document
:   Anunci

Descriptors 

:   * contracte d'obres

Informació pública de la subhasta per a l'adjudicació del contracte d'obres de sanejament, encintament i pavimentació asfàltica de diversos carrers de la població. [2000/F6800]
  
Aprovats el projecte i el plec de condicions jurídiques i economicoadministratives que, juntament amb les facultatives, hauran de regir el procediment obert mitjançant subhasta, per a l'adjudicació del contracte d'obres de sanejament, encintament i pavimentació asfàltica de diversos carrers de la població incloses en PP.OOS. 2000, d'acord amb el que s'estableix en l'article 122 del Reial Decret Legislatiu 781/1996, de 18 d'abril, s'exposen al públic perquè es puguen examinar i, si s'escau, per a la presentació de reclamacions, per part d'aquelles persones que estiguen legitimades per a això, a la Secretaria General de l'ajuntament, en hores d'oficina, durant els vuit dies següents al de la inserció d'aquest anunci en el Butlletí Oficial de la Província de València.
  
Les reclamacions s'adreçaran al Ple de l'ajuntament.
  
Simultàniament i condicionadament a la no-presentació de reclamacions en contra del plec esmentat, es convoca procediment obert, per subhasta, per a:
  
Objecte. Adjudicació del contracte d'obres de sanejament, encintament i pavimentació asfàltica de diversos carrers de la població. PP.OOS. 2000.
  
Tipus de licitació. Divuit milions cent set mil vint-i-cinc pessetes (66.071.142 PTA), IVA inclòs, a la baixa.
  
Fiança provisional: 2% del tipus de licitació. Definitiva: el 4% del tipus de licitació.
  
Presentació de pliques. Al registre general de l'Ajuntament de Puig, durant els 26 dies naturals comptats a partir de l'última publicació en el Diari Oficial de la Generalitat Valenciana i en el Butlletí Oficial de la Província de València.
  
Obertura de proposicions. L'obertura de sobres B, documentació, tindrà lloc a l'endemà hàbil, que no siga dissabte, al que finalitze el termini de publicació. Es computaran per dies naturals a partir de la data en què aparega la publicació en últim lloc.
  
L'obertura de sobres A, proposicions econòmiques, tindrà lloc el dia seté hàbil següent al de l'obertura de sobres B, en acte públic i al saló contigu al de l'Alcaldia.
  
Altres condicions. Les que figuren en el plec de condicions aprovat pel Ple de la corporació, en la sessió del dia 25 de gener de 2000, que està a disposició de les persones interessades.
  
Model de proposició
  
El senyor/la senyora..., major d'edat..., veí/ïna de..., amb domicili a..., titular del DNI número..., expedit amb data..., en nom propi (o en representació de..., veí/ïna de..., amb domicili a..., conforme acredite amb poder validat), assabentat/ada de la subhasta tramitada per a adjudicar, mitjançant procediment obert, el contracte d'obres de sanejament, encintament i pavimentació asfàltica de diversos carrers de la població, es compromet a efectuar-les en la forma determinada en el plec de clàusules administratives particulars, en el preu de... pessetes (en lletra i nombre).
  
Data i firma.